O tragedie s-a petrecut pe un drum din județul Gorj. Un bărbat din comuna Plopșoru, care circula cu o trotinetă pe drumul județean 673, în zona orașului Turceni, a murit miercuri, după ce a fost lovit de un vehicul.
Poliția Orașului Turceni a fost informată printr-un apel la 112 de către un localnic de 37 de ani, care a raportat că a fost implicat într-un accident rutier soldat cu pierderi de vieți omenești.
Conform primelor investigații realizate de polițiști la locul incidentului, s-a stabilit că șoferul microbuzului de pe, din cauza neatenției, a lovit cu partea din dreapta față a vehiculului un bărbat de 66 de ani care se deplasa pe carosabil în aceeași direcție, utilizând o trotinetă electrică, se precizează în comunicatul Poliției Gorj.
„La data de 29 mai a.c., polițiști din cadrul Poliţiei Orașului Turceni au fost sesizaţi prin apelul 112 de un localnic de 37 de ani, cu privire la faptul că a fost implicat întru-un eveniment rutier soldat cu victime omenești. Din primele cercetări efectuate de polițiști la fața locului s-a stabilit faptul că, în timp ce apelantul conducea un microbuz, pe DJ 673 Turceni, din direcția Turceni, către Plopșoru, pe fondul neatenției, ar fi acroșat cu partea din dreapta față, un bărbat de 66 de ani, din comuna Plopșoru, care se deplasa pe partea carosabilă, în aceeași direcție de mers, utilizând o trotinetă electrică.
În urma impactului a rezultat decesul bărbatului de 66 de ani, fapt constatat de un echipaj al ambulanței, prezent la fața locului. Conducătorul auto a fost testat cu aparatul etilotest rezultatul fiind negativ şi a fost condus la spital pentru recoltarea de probe biologice de sânge”, transmite IPJ Gorj.
Pentru a stabili cu exactitate cum s-a produs incidentul oamenii legii au deschis o anchetă care va indica pas cu pas momentul tragediei și în urma căreia se va stabili pedeapsa pentru șoferul de microbuz.
„Conducătorul auto a fost testat cu aparatul etilotest rezultatul fiind negativ şi a fost condus la spital pentru recoltarea de probe biologice de sânge. În cauză s-a întocmit dosar penal sub aspectul săvârşirii infracţiunii de ucidere din culpă”, se mai arată într-un comunicat al Poliției Gorj.
În ultimii trei ani, numărul accidentelor în care sunt implicate trotinetele a crescut constant. În primele zece luni ale anului 2023, au fost raportate 1.865 de incidente cu utilizatori de trotinete, dintre care 224 de persoane au fost grav rănite și zece au murit.
Datele arată o creștere semnificativă a accidentelor cu trotinete la nivel național, de la 42 în 2018 la 2.218 în 2022, ceea ce reprezintă o creștere de peste 52 de ori în ultimii cinci ani, conform statisticilor Poliției Române, furnizate ca răspuns la o solicitare de informare de la Agerpres.